Folketing
2007-01-09

Nu kommer hr. Steen Gade og jeg sådan set ikke fra samme parti, så derfor er der ikke noget unaturligt i, at jeg ikke er et ekko af hr. Steen Gade. Men det, som jeg fokuserede på, var den del af det forslag til vedtagelse, som beklager, at der er nogle meget få mennesker, som desværre kom til Danmark i forbindelse med evakueringen. Jeg synes, det er en underlig formulering, og jeg siger bare, at hvis det var mig, der skulle have formuleret den sætning, så havde jeg sagt, at jeg var glad for det, så havde jeg været positiv, ligesom hr. Eyvind Vesselbo siger han er, og så havde jeg sagt, det var godt, at evakueringen var der, og det var godt, at der ikke var nogen, der blev tilbage, at det var meget bedre, at der var kommet for mange til Danmark, end at der var kommet for få. Sådan ville jeg have formuleret den sætning, og det synes jeg at hr. Eyvind Vesselbo også burde have gjort i det forslag til vedtagelse, som man har fremsat. (Kort bemærkning).